КОМИСИЈА ЗА РАЧУНОВОДСТВО И РЕВИЗИЈУ

БОСНЕ И ХЕРЦЕГОВИНЕ

ИСПИТ ЗА СТИЦАЊЕ ПРОФЕСИОНАЛНОГ ЗВАЊА

**СЕРТИФИКОВАНИ РАЧУНОВОЂА**

(ИСПИТНИ ТЕРМИН: НОВЕМБАР 2012.ГОДИНЕ)

ПРЕДМЕТ 8:

**РЕВИЗИЈА И СИСТЕМИ ИНТЕРНЕ КОНТРОЛЕ**

**I - ТЕСТ ПИТАЊА**

1. **Правилан опис система интерне контроле треба да садржи сљедеће елелементе:**
2. Поријекло сваког документа и евиденције у систему,
3. Све обраде које се врше,
4. Потпис референта који врши обраду,
5. Природу сваког документа и евиденције у систему,
6. Назнаку контролних поступака релевантних за процјену контролног ризика,
7. Потпис члана управе клијента на сваки документ.
8. **Радна документација садржи:**
9. Информације о планирању ревизије
10. Природу, временски распоред и садржај обављених поступака ревизије,
11. Појединачне листове ревизора који су обавили поступке ревизије,
12. Резултате обављених поступака ревизије
13. Изведене закључке на основу којих је дато мишљење.
14. **Шта су од наведеног представља уобичајене примјере рачуноводствених процјена:**
15. Амортизација којом се набавна вриједност основних средстава алоцира на трошкове током њиховог корисног вијека трајања,
16. Обрачунати приходи,
17. Обрачунате пореске обавезе,
18. Резервисање за добитке по основу тужби и судских спорова,
19. Губици по основу краткорочних уговора о изградњи,
20. Резервисање на име трошкова одржавања у гарантном року и др.
21. **Према Међународном оквиру ангажовања, постоје сљедеће врсте ангажовања на основу ко­јих се пружа увјеравање:**
    1. консултантска (или савјетодавна) ангажовања
    2. ангажовања на основу којих се пружа увјеравање у разумној мјери
    3. ангажовања на основу којих се пружа увјеравање ограниченог степена
    4. ангажовања на уговореним поступцима и на састављању финансијских и других информација
22. **Комитент је погријешио те је два пута евидентирао велику набавку. Којом ће се од следећих метода највјероватније открити ова грешка:**
23. провјера редних бројева наруџбеница,
24. аналитички поступци које изводи ревизор,
25. **кварталним провођењем поступка конфирмације обавеза према добављачима,**
26. праћењем збирова од дневника набавке до рачуна главне књиге.
27. **Која од следећих тврдњи је тачна:**
28. Ревизорска процјена контролног ризика може се промијенити током процеса ревизије. Т
29. Административна контрола бави се очувањем средстава и пружањем увјерења да су ФI поуздани. Н
30. Меморандум плана ревизије обично се припрема прије него што се започне рад у просторијама клијента. Т
31. Након што се процијени контролни ризик у фази планирања ревизије, међународни стандарди захтијевају да ревизор тестира контролу ако планира да се на њу ослони да би смањио количину доказног тестирања. Т
32. Ако је прихватљиви ревизорски ризик 0,05; инхерентни ризик 0,5; а контролни ризик 0,5; онда је планирани ризик детекције 0,05. Н
33. У значајне контролне документе неког предузећа спадају контни план предузећа и приручници за компјутерске системе. Т
34. Поновно обављање поступака контроле се не би требало користити за тестирање компјутерске контроле. Н
35. Процијењени ниво контролног ризика обично не може бити довољно низак да би се потпуно елиминисала потреба извођења доказног испитивања за све изјаве о ФI. Т
36. Тестови контроле су ревизијски поступци којима се тестира ефикасност контролних политика и процедура ради подржавања смањеног контролног ризика. Т
37. Увјерење које ревизор може добити на основу раније тестираних контрола се временом не смањује. Н
38. **За припрему и презентацију ревидираних финансијских извјештаја одговорност сноси:**
39. партнер или директор ревизорске фирме која је вршила ревизију,
40. управа предузећа,
41. ревизор који је проводио ревизију,
42. интерни ревизор.
43. **Ризик да је ревизор дао неодговарајуће мишљење о ФI (на примјер, позитивно мишљење за ФI који садрже значајне погрешне наводе) назива се:**
44. ревизорски ризик,
45. инхерентни ризик,
46. контролни ризик,
47. детекциони ризик.
48. **Прије прихватања именовања за обављање ревизије компаније која је до тада користила другог ревизора, нови ревизор би требао да:**
49. добије списак свих клијената ревизије претходног ревизора,
50. захтијева дозволу од клијента да оствари комуникацију са претходним ревизором,
51. ступи у непосредну везу са претходним ревизором,
52. ништа од наведеног.
53. **Шта се подразумјева под процјеном ризика?**
54. планирање одступања и грешака,
55. идентификацију и анализу (ризика) везаних за постизање циљева организације,
56. Поузданости финансијских информација које се користе унутар предузећа или се објављују
57. успостава главне књиге у организацији,
58. **Ревизијски извјештај треба носити датум:**
59. Кад се извјештај доставља комитенту
60. Кад се завршава ревидирано фискално раздобље
61. Кад се доврши увид у радну докуемтацију
62. **Кад се доврши проведба ревизијских поступака**
63. **На основу прикупљених и процијењених ревизијских доказа ревизор одлучује да ће повећати ниво процјене контролног ризика у односу на ону која је у почетку планирана. Да би ниво ревизијског ризика био једнак планираном нивоу, ревизор треба:**
64. Повећати инхерентни ризик
65. Повећати ниво значајности
66. Смањити обим доказних тестова
67. **Смањити ризик неоткривања**
68. **Како се прихватљиви ниво ризика неоткривања смањује,**
69. **Треба се повећати увјерење добивено доказним тестовима**
70. Треба се смањити увјерење добивено доказним тестовима
71. Треба се повећати увјерење добивено тестовима контроле
72. Треба се смањити увјерење добивено тестовима контроле
73. **Прије почетка нове ревизије, у случају када му је дјелатност комитента недовољно позната, ревизор:**
74. Треба смањити ревизијски ризик смањујући почетни ниво значајности
75. Треба осмислити посебни неовисан тест за компензацију недовољне експертизе дјелатности комитента
76. Треба ангажовати финансијске стручњаке који су упознати са дјелатношћу комитента
77. **Треба прикупити знања о дјелатности комитента**
78. **Која од сљедећих изјава се највјероватније не односи на предузећа чији се подаци књиже путем рачунара а не ручно:**
79. Случајна погрешка која је у вези са обрадом истих пословних догађаја на различите начине обично је већа
80. Обично је теже упоредити књиговодствену с инвентурном вриједношћу имовине
81. Пажња се усмјерава на тачност поступка програмирања, а не на погрешке појединих пословних догађаја
82. **Обично неовлаштене особе лакше прилазе и мијењају податке**
83. **Ревизора планира испитати на узорку од 20 наруџбеница је ли одобрење извршено на одговарајући начин. Једна од наруџбеница у узорку од њих 20 се не може пронаћи, а ревизор није у могућности употријебити алтернативне поступке тестирања је ли недостајућа наруџбеница правилно третирана. Ревизор треба:**
84. Изабрати другу наруџбеницу како би замијенио недостајућу
85. Оцијенити цијели тест неваљалим
86. **На непостојећу наруџбеницу гледати као на девијацију приликом процјењивања узорка**
87. Изабрати потпуно нову скупину од 20 наруџбеница
88. **Негативна конфирмација салда потраживања од купаца имају слабији учинак од позитивне конфирмације салда:**
89. Јер већина купаца није вољна објективно одговорити
90. Јер неки купци могу уписати погрешне износе салда што захтјева додатно испитивање
91. **Јер ревизор не може закључити јесу ли сви они који нису одговорили провјерили своје информације о обавезама**
92. Јер се негативном конфирмацијом салда не добива доказни материјал који се може статистички квантифицирати
93. **Ревизор ће изјавити да се суздржава од изражавања мишљења у случају:**
    1. да постоји ограничење обима испитивања
    2. одступање од општеприхваћених рачуноводствених начела или стандарда која нису значајна за тачност финансијских извјештаја
    3. **недостатка доказа за доношење мишљења**
    4. одступање од општеприхваћених рачуноводствених начела или стандарда која су значајна за тачност финансијских извјештаја
94. **Препознајте шта од наведеног не представља документ или евиденцију циклуса набаве:**
95. наруџбеница
96. извјештај о примитку
97. **излазна фактура**
98. извод добављача
99. **Три су основна концепта обављања ревизије. Препознајте шта од наведеног није основни концепт ревизије:**
100. значајност
101. ревизијски ризик
102. **значајке управе**
103. доказ

**II - ЗАДАЦИ**

**Задатак број 1**

Млађи колега ревизор је припремио приједлог ревизорског мишљења које изгледа овако:

**Извјештај ревизора**

Управном одбору предузећа *Lyon Computers, Inc.*

Извршили смо ревизију приложеног биланса предузећа *Lyon Computers, Inc.* од 31. 03. 20XX., те финансијских извјештаја за годину која је завршила на наведени датум. Наша одговорност своди се на изражавање мишљења о тим финансијским извјештајима на темељу наше ревизије.

Обавили смо ревизију у складу с опћеприхваћеним ревизијским стандардима. Ти стандарди захтијевају планирање и обављање ревизије тако да она пружи разумно увјерење о томе има ли у финансијским извјештајима значајних погрешака. Ревизија је укључила испитивање, тестирања и прикупљања доказа који поткрепљују износе и објаве у финансијским извјештајима. Ревизија је такођер обухватила оцјену примијењених рачуноводствених начела те значајних процјена управе.

Приложени финансијски извјештаји изражени су под претпоставком да ће предузеће наставити пословати временски неограничено. Као што је наведено у биљешци бр. 7 уз финансијске извјештаје, предузеће се суочило с губицима из редовног пословања те мањком нето капитала што доводи до значајне сумње у способност предузећа да настави пословати временски неограничено. Вјерујемо да ће планови управе у вези наведене проблематике, који су такођер описани у биљешци бр. 7, омогућити да предузеће настави пословати временски неограничено и изван оквира разумног временског раздобља. Ти финансијски извјештаји не садрже исправке које могу бити условљене исходом ове несигурности.

Према нашем мишљењу, због учинака евентуалних таквих исправака на финансијске извјештаје, који би се тражили да је исход неизвјесности наведен у претходној тачки био познат, горе наведени финансијски извјештаји приказују финансијски положај предузећа *Lyon Computers, Ine* те резултате пословања и новчани ток у свим значајним аспектима реално и објективно те су у складу с опћеприхваћеним рачуноводственим начелима, која се досљедно примјењују.

Ревизорско друштво*Turner & Turner* 28. априла 20XX.

**Задатак:**

**Утврдити недостатке које садржи овај ревизорски извјештај. Разврстати недостатке по тачкама извјештаја, не треба поновно скицирати извјештај.**

**Рјешење:**

Ревизијски извјештај садржи сљедеће недостатке:

Увод: (8)

- нису идентификовани сви финансијски извјештаји,

- изостављена је одговорност управе за финансијске извјештаје.

Дио који описује опсег ревизије: (8)

- изостављена је изјава да ревизија обухваћа „вредновање свеобухватне презентације финансијских извјештаја“,

- изостављен је закључак ревизора „вјерујемо да је проведена ревизија поуздани темељ за изражавање нашег мишљења“.

Дио у којем се тумаче битни аспекти проведене ревизије, овај дио треба доћи након мишљења ревизора: (6)

- ревизор не би требао дати мишљење у вези временске неограничености пословања предузећа "изван оквира разумног временског раздобља".

Дио који садржи мишљење о реалности и објективности финансијских извјештаја: (8)

- мишљење с резервом је неодговарајуће ("због"),

- изостављен је датум ревидираних финансијских извјештаја,

- не требају се давати препоруке досљедности, осим ако рачуноводствена начела нису досљедно примјењивана.

**Задатак број 2**

Предузеће "А" је сачинило Биланс стања на дан 31.12.2011. године и Биланс успјеха за период од 01.01. до 31.12.2011. године. Руководство предузећа "А" тврди да је приликом сачињавања финансијских извјештаја примјењивало Међународне стандарде финансијхског извјештавања, чија је примјена обавезна и код нас. Биланс стања и Биланс успјеха, који су предмет ревизије су дати у наставку.

**ПРЕДУЗЕЋЕ "А"**

**БИЛАНС СТАЊА**

**На дан 31. децембра 2011. године**

**(У КМ)**

|  |  |  |  |
| --- | --- | --- | --- |
|  | **2011.** |  | **2010.** |
| **АКТИВА** |  |  |  |
| **Стална средства** |  |  |  |
| Некретнине, постројења и опрема | 9.589.403 |  | 9.115.901 |
| Нематеријална улагања |  |  |  |
| Дугорочни финансијски пласмани | 396.000 |  | 181.440 |
| **Свега стална средства** | **9.985.403** |  | **9.297.341** |
| **Обртна (текућа) средства** |  |  |  |
| Залихе | 1.644.560 |  | 1.329.923 |
| Потраживања од купаца | 3.936.730 |  | 3.155.440 |
| Друга потраживања | 155.624 |  | 166.756 |
| Готовина и еквиваленти готовине | 4.832.732 |  | 2.737.926 |
| **Свега обртна (текућа) средства** | **10.569.645** |  | **7.390.044** |
| **Укупна актива** | **20.555.048** |  | **16.687.385** |
| **ПАСИВА** |  |  |  |
| **Капитал и резерве** |  |  |  |
| Акцијски капитал | 2.951.572 |  | 2.951.572 |
| Резерве из добитка | 1.518.548 |  | 1.175.265 |
| Нераспоређени добитак | 14.052.384 |  | 9.807.062 |
| - Нераспоређени добитак ранијих година | 9.350.703 |  | 2.931.408 |
| - Нераспоређени добитак текуће године | 4.701.681 |  | 6.875.654 |
| **Свега капитал и резерве** | **18.522.504** |  | **13.933.899** |
| **Дугорочна резервисања** | **1.355.171** |  | **1.355.171** |
| **Дугорочне обавезе** |  |  | **566.891** |
| **Текуће (краткорочне) обавезе** |  |  |  |
| Добављачи | 318.863 |  | 308.061 |
| Обавезе за порезе и доприносе | 21.172 |  | 202.886 |
| Обавезе за зараде и накнаде зарада | 337.121 |  | 320.477 |
| Остале обавезе | 218 |  |  |
| Краткорочне финансијске обавезе |  |  |  |
| **Свега текуће (краткорочне) обавезе** | **677.372** |  | **831.424** |
| **Укупна пословна пасива** | **20.555.048** |  | **16.687.385** |

**БИЛАНС УСПЈЕХА**

**У периоду од 01.01. до 31. 12. 2011. године**

**- у КМ -**

|  |  |  |  |
| --- | --- | --- | --- |
|  | **2011.** |  | **2010.** |
| **Пословни приходи** |  |  |  |
| Приходи од продаје | 25.120.152 |  | 28.879.781 |
| Други пословни приходи |  |  | 1.745.914 |
| Промјена вриједности залиха учинака | 368.114 |  | 209.714 |
| **Свега пословни приходи** | **25.488.266** |  | **30.835.409** |
| **Пословни расходи** |  |  |  |
| Набавна вриједност продате робе | 121.797 |  | 107.104 |
| Трошкови сировина и материјала | 11.230.110 |  | 11.736.553 |
| Трошкови бруто зарада и остали лични расходи | 3.274.861 |  | 3.363.840 |
| Трошкови амортизације | 2.149.933 |  | 1.505.137 |
| Трошкови производних услуга | 2.354.690 |  | 3.387.424 |
| Нематеријални трошкови | 1.206.983 |  | 1.073.855 |
| Други пословни расходи | 381.608 |  | 2.742.740 |
| **Свега пословни расходи** | **20.719.980** |  | **23.916.651** |
| **Пословни добитак/(губитак)** | **4.768.286** |  | **6.918.758** |
| Финансијски приходи | 117.308 |  | 32.159 |
| Финансијски расходи | -183.914 |  | -75.263 |
| РЕЗУЛТАТ ФИНАНСИРАЊА | -66.605 |  | -43.105 |
| БРУТО ДОБИТКА/ГУБИТАК | 4.701.681 |  | 6.875.654 |
| Порез на добитак |  |  |  |
| **НЕТО ДОБИТАК/ГУБИТАК** | **4.701.681** |  | **6.875.654** |

У току ревизије сте дошли до сљедећих закључака те сачинили радне папире-забиљешке:

**Забиљешка (РП) бр. 1**

Одговарајућим поступцима ревизије сталних средстава, утврдили смо да је предузеће "А" евидентирало вриједност земљишта које је купило ради изградње новог пословног сједишта по тржишној цијени у износу од 554.850 КМ. Међутим, приликом покушаја да се током 2011. године укњижи право власништва на датој парцели, надлежни органи су одбили захтјев предузећа "А" уз образложење да је ова парцела однедавно категорисана као градско грађевинско земљиште на коме је могуће стећи једино право трајног коришћења. Предузеће "А" је покренуло спор у вези са овом парцелом, вјерујући да ће спор добити. Стога не прихвата свођење вриједности земљишта на вриједност утврђену на основу трајног права коришћења у износу од 243.750 КМ. На основу исхода сличних парница у вези са статусом земљишта на истој локацији, правни заступник сматра да ће предузеће "А" изгубити овај спор.

**Забиљешка (РП) бр. 2**

Ревизијом обавеза прибавили смо одговарајући доказ да је предузеће "А" пропустило да евидентира обавезу према испоручиоцу уља и мазива за потребе његове механизације у износу од 184.125 КМ. Управа је презентовала уговор према коме се наведена испорука требала компензирати услугама властите механизације у 2012. години, али је на молбу добављача извршено готовинско плаћање 10.02.2012. године.

**Забиљешка (РП) бр. 3**

На основу проведених поступака ревизије утврдили смо и прибавили задовољавајуће доказе да је, у финансијске извјештаје закључно са 31.12.2011. године, грешком укључена и продаја извршена 04.01.2012. године у износу од 169.500 КМ. Стога су приходи од продаје за 2011. годину и потраживања од купаца прецијењени за износ наведене продаје која представља дио продаје 2012. године. Руководство Предузећа сматра да је то у реду јер је њихова пракса до сада била да се у финансијске извјештаје текуће године укључују продаје закључно са 10.01. наредне године. Такође смо прибавили задовољавајуће доказе да је управа пропустила да отпише ненаплатива потраживања од купаца који су банкротирали током 2011. године у укупном износу од износу од 261.225 КМ.

**Забиљешка (РП) бр. 4**

Одговарајућим поступцима ревизије сталних средстава, утврдили смо такође да је дио недавно набављене опреме путем закупа (лизинга) погрешно евидентиран као финансијски закуп, иако се неспорно (и суштински и формално) ради о пословном закупу. То је резултат досадашње праксе предузећа "А" јер је опрема увијек узимана под закуп према условима финансијског закупа. По наведеном основу је капитализована закупљена опрема у вриједности од 716.250 КМ, чиме је вриједност опреме на дан 31.12.2011. прецијењена за тај износ (опрема је набављена крајем 2011. године те амортизација незнатно умањује наведену вриједност).

**Забиљешка (РП) бр. 5**

Одговарајућим поступцима ревизије који се односе на правне спорове у које је укључено предузеће "А", утврдили смо постојање спора по основу рекламације за испоручене грађевинске машине. Грађевинске машине су испоручене, фактурисане и наплаћене током 2011. године у износу од 371.250 КМ. Међутим, крајем 2011. године купац је због серијске грешке на моторима и хидрауличним пумпама поднио тужбу за отклањање недостатака на грађевинским машинама. Вриједност ових радова је у самој тужби процијењена у износу од 153.750 КМ. Управа предузећа "А" сматра да су машине испоручене у исправном стању, што се види из записника о техничком пријему машина и да нема обавезу да отклања недостатке наведене у тужби, те не прихвата да изврши потребно резервисање, нити да изврши одговарајуће објављивање о постојању овог спора.

**\***

**\* \***

**Од Вас се захтијева:**

1. **За сваку од појединачних претпостављених забиљешки, апстрахујући све остале, саставите образложење ревизора и формулишите одговарајуће мишљење. Није потребно да пишете уводни пасус и пасус о обиму ревизије.**

**Сваки појединачни позитивни одговор носи 3 поена.**

**(укупно: 5х4 =20 поена)**

1. **За све забиљешке као цјелину, третирајући их забиљешкама односно радном документацијом по кон­кретном уговору, саставите образложење ревизора и дајте са­мо једно синтетизовано закључно мишљење. Није потребно да пишете уводни пасус и пасус о обиму ревизије.**

**(10 поена)**

**Очекивани одговори**

**(1) ОДГОВОР:**

**1**. **Забиљешка (РП) бр. 1**

#### Основ за мишљење са резервом

Одговарајућим поступцима ревизије сталних средстава, утврдили смо да је предузеће "А" евидентирало вриједност земљишта које је купило ради изградње новог пословног сједишта по тржишној цијени у износу од 554.850 КМ. Међутим, приликом покушаја да се током 2011. године укњижи право власништва на датој парцели, надлежни органи су одбили захтјев предузећа "А" уз образложење да је ова парцела однедавно категорисана као градско грађевинско земљиште на коме је могуће стећи једино право трајног коришћења. Предузеће "А" је покренуло спор у вези са овом парцелом, вјерујући да ће спор добити. Стога не прихвата свођење вриједности земљишта на вриједност утврђену на основу трајног права коришћења у износу од 243.750 КМ. На основу исхода сличних парница у вези са статусом земљишта на истој локацији, правни заступник сматра да ће предузеће "А" изгубити овај спор.

#### Мишљење са резервом

***По нашем мишљењу, осим за ефекте које на финансијске извјештаје имају питања наведена у Основама за мишљење са резервом, презентовани финансијски извјештаји истинито и објективно, по свим материјално значајним питањима, приказују финансијски положај Предузећа на дан 31. децембра 2011. године, као и резултате његовог пословања за годину која се завршава на тај дан, у складу са рачуноводственим прописима.***

**2. Забиљешка (РП) бр. 2**

**Мишљење**

***По нашем мишљењу финансијски изјвештаји истинито и објективно, по свим материјално значајним питањима, приказују финансијски положај Предузећа на дан 31. децембра 2011. године, као и резултате његовог пословања за годину која се завршава на тај дан, у складу са рачуноводственим прописима.***

**Скретање пажње**

***Не изражавајући резерву у нашем мишљењу, скрећемо пажњу на напомене наведене у забиљешки бр. 2. Обавезе према добављачима потцијењене за износ од 245.500 КМ.***

**3. Забиљешка (РП) бр. 3.**

#### Основ за мишљење са резервом

На основу проведених поступака ревизије утврдили смо и прибавили задовољавајуће доказе да је, у финансијске извјештаје закључно са 31.12.2011. године, грешком укључена и продаја извршена 04.01.2012. године у износу од 169.500 КМ. Стога су приходи од продаје за 2011. годину и потраживања од купаца прецијењени за износ наведене продаје која представља дио продаје 2012. године. Руководство Предузећа сматра да је то у реду јер је њихова пракса до сада била да се у финансијске извјештаје текуће године укључују продаје закључно са 10.01. наредне године. Такође смо прибавили задовољавајуће доказе да је управа пропустила да отпише ненаплатива потраживања од купаца који су банкротирали током 2011. године у укупном износу од износу од 261.225 КМ.

#### Мишљење са резервом

***По нашем мишљењу, осим за ефекте које на финансијске извјештаје имају питања наведена у Основама за мишљење са резервом, презентовани финансијски извјештаји истинито и објективно, по свим материјално значајним питањима, приказују финансијски положај Предузећа на дан 31. децембра 2011. године, као и резултате његовог пословања за годину која се завршава на тај дан, у складу са рачуноводственим прописима.***

**4.** **Забиљешка (РП) бр. 4**

#### Основ за мишљење са резервом

Одговарајућим поступцима ревизије сталних средстава, утврдили смо такође да је дио недавно набављене опреме путем закупа (лизинга) погрешно евидентиран као финансијски закуп, иако се неспорно (и суштински и формално) ради о пословном закупу. То је резултат досадашње праксе предузећа "А" јер је опрема увијек узимана под закуп према условима финансијског закупа. По наведеном основу је капитализована закупљена опрема у вриједности од 716.250 КМ, чиме је вриједност опреме на дан 31.12.2011. прецијењена за тај износ (опрема је набављена крајем 2011. године те амортизација незнатно умањује наведену вриједност).

#### Мишљење са резервом

***По нашем мишљењу, осим за ефекте које на финансијске извјештаје имају питања наведена у Основама за мишљење са резервом, презентовани финансијски извјештаји истинито и објективно, по свим материјално значајним питањима, приказују финансијски положај Предузећа на дан 31. децембра 2011. године, као и резултате његовог пословања за годину која се завршава на тај дан, у складу са рачуноводственим прописима.***

**5. Забиљешка (РП) бр. 5**

**Мишљење:**

***По нашем мишљењу финансијски изјвештаји истинито и објективно, по свим материјално значајним питањима, приказују финансијски положај Предузећа на дан 31. децембра 2011. године, као и резултате његовог пословања за годину која се завршава на тај дан, у складу са рачуноводственим прописима.***

**Скретање пажње**

***Не изражавајући резерву у нашем мишљењу, скрећемо пажњу на напомене наведене у забиљешки бр. 5. Предузеће је тужена страна у судском спору чији је исход неизвјестан. Наше мишљење није позитивно у контексту овог питања***

**(2) ОДГОВОР:**

**Основе за негативно мишљење**

**1**. **Забиљешка (РП) бр. 1**

Одговарајућим поступцима ревизије сталних средстава, утврдили смо да је предузеће "А" евидентирало вриједност земљишта које је купило ради изградње новог пословног сједишта по тржишној цијени у износу од 554.850 КМ. Међутим, приликом покушаја да се током 2011. године укњижи право власништва на датој парцели, надлежни органи су одбили захтјев предузећа "А" уз образложење да је ова парцела однедавно категорисана као градско грађевинско земљиште на коме је могуће стећи једино право трајног коришћења. Предузеће "А" је покренуло спор у вези са овом парцелом, вјерујући да ће спор добити. Стога не прихвата свођење вриједности земљишта на вриједност утврђену на основу трајног права коришћења у износу од 243.750 КМ. На основу исхода сличних парница у вези са статусом земљишта на истој локацији, правни заступник сматра да ће предузеће "А" изгубити овај спор.

**2. Забиљешка (РП) бр. 2**

Ревизијом обавеза прибавили смо одговарајући доказ да је предузеће "А" пропустило да евидентира обавезу према испоручиоцу уља и мазива за потребе његове механизације у износу од 184.125 КМ. Управа је презентовала уговор према коме се наведена испорука требала компензирати услугама властите механизације у 2012. години, али је на молбу добављача извршено готовинско плаћање 10.02.2012. године.

**3. Забиљешка (РП) бр. 3.**

На основу проведених поступака ревизије утврдили смо и прибавили задовољавајуће доказе да је, у финансијске извјештаје закључно са 31.12.2011. године, грешком укључена и продаја извршена 04.01.2012. године у износу од 169.500 КМ. Стога су приходи од продаје за 2011. годину и потраживања од купаца прецијењени за износ наведене продаје која представља дио продаје 2012. године. Руководство Предузећа сматра да је то у реду јер је њихова пракса до сада била да се у финансијске извјештаје текуће године укључују продаје закључно са 10.01. наредне године. Такође смо прибавили задовољавајуће доказе да је управа пропустила да отпише ненаплатива потраживања од купаца који су банкротирали током 2011. године у укупном износу од износу од 261.225 КМ.

**4.** **Забиљешка (РП) бр. 4**

Одговарајућим поступцима ревизије сталних средстава, утврдили смо такође да је дио недавно набављене опреме путем закупа (лизинга) погрешно евидентиран као финансијски закуп, иако се неспорно (и суштински и формално) ради о пословном закупу. То је резултат досадашње праксе предузећа "А" јер је опрема увијек узимана под закуп према условима финансијског закупа. По наведеном основу је капитализована закупљена опрема у вриједности од 716.250 КМ, чиме је вриједност опреме на дан 31.12.2011. прецијењена за тај износ (опрема је набављена крајем 2011. године те амортизација незнатно умањује наведену вриједност).

**5. Забиљешка (РП) бр. 5**

Одговарајућим поступцима ревизије који се односе на правне спорове у које је укључено предузеће "А", утврдили смо постојање спора по основу рекламације за испоручене грађевинске машине. Грађевинске машине су испоручене, фактурисане и наплаћене током 2011. године у износу од 371.250 КМ. Међутим, крајем 2011. године купац је због серијске грешке на моторима и хидрауличним пумпама поднио тужбу за отклањање недостатака на грађевинским машинама. Вриједност ових радова је у самој тужби процијењена у износу од 153.750 КМ. Управа предузећа "А" сматра да су машине испоручене у исправном стању, што се доказује види из записника о техничком пријему машина и да нема обавезу да отклања недостатке наведене у тужби, те не прихвата да изврши потребно резервисање, нити да изврши одговарајуће објављивање о постојању овог спора.

**Негативно мишљење:**

***Према нашем мишљењу, због значаја питања наведених у Основама за негативно мишљење, презентовани финансијски извештаји не дају истинит и објективан приказ финансијског положаја Предузећа "А" на дан 31. децембра 2011. године, као и резултате његовог пословања за годину која се завршава на тај дан, у складу са рачуноводственим прописима.***