КОМИСИЈА ЗА РАЧУНОВОДСТВО И РЕВИЗИЈУ

БОСНЕ И ХЕРЦЕГОВИНЕ

ИСПИТ ЗА СТИЦАЊЕ ПРОФЕСИОНАЛНОГ ЗВАЊА

**СЕРТИФИКОВАНИ РАЧУНОВОЂА**

(ИСПИТНИ ТЕРМИН: НОВЕМБАР 2012.ГОДИНЕ)

ПРЕДМЕТ 7:

**ФИНАНСИЈСКО ИЗВЈЕШТАВАЊЕ 2**

**I - ТЕСТ ПИТАЊА**

1. **Категорије финансијске имовине према МРС 39 су:**

а) улагања у власничке хартије од вриједности

б) зајмови и потраживања

в) финансијска средства означена од стране управе друштва као финансијска

средства по фер вриједности кроз биланс успјеха

г) аванси дати у сврху набавке некретнина, постројења и опреме

1. **Према концепту ''текућег трошка'':**

а) обавезе се евидентирају у дисконтованим износима готовине или готовинских

еквивалената које би требало платити да се такве обавезе подмире у текућем

периоду

б) обавезе се евидентирају у недисконтованим износима готовине или

готовинских еквивалената које би требало платити да се такве обавезе

подмире у текућем периоду

в) средства се евидентирају у износу готовине или готовинских еквивалената

плаћених за њихово прибављање у моменту стицања

г) средства се евидентирају у износу готовине или готовинских еквивалената који

би се могао добити продајом средства у редовном поступку отуђења

1. **Расходи по основу одложених пореских обавеза умањују:**

а) пореску основицу за обрачун пореза на добит у текућем обрачунском периоду

б) бруто финансијски резултат текућег обрачунског периода

в) пореску основицу за обрачун пореза на добит у неком од будућих обрачунских

периода

г) нето финансијски резултат текућег обрачунског периода

1. **Иницијална вриједност опреме закупљене кроз систем финансијског лизинга једнака је:**

а) фер вриједности опреме или садашњој вриједности минималних мјесечних

плаћања за закуп, у зависности од тога која од тих вриједности је нижа

б) фер вриједности опреме, уколико је она већа од њене набавне вриједности

в) нето фактурној вриједности опреме, увећаној за зависне трошкове набавке

г) нето фактурној вриједности опреме, увећаној за зависне трошкове набавке и

порез на додату вриједност исказан на фактури добављача

1. **Према МРС 37, потенцијалним обавезама сматрају се:**

а) настале, неизмирене обавезе до датума биланса стања, које највероватније неће

бити измирене у року доспијећа

б) обавезе чији (не)настанак зависи од догађаја након датума биланса стања

в) процијењене обавезе признате по основу очекиваних трошкова замјене

резервних дијелова у одобреном гарантном року

г) обавезе чији настанак се очекује убрзо након датума биланса стања, уколико

добављач робе изврши уговорену испоруку робе

1. **Рачуноводствене политике обухватају:**

а) технике процјене износа исправке вриједности потраживања од купаца

б) методе амортизације нематеријалне имовине

в) методе процјене фер вриједности биолошке имовине

г) методе утврђивања набавне вриједности – цијене коштања залиха

1. **Примјери корективних догађаја (догађаја који су се десили након датума биланса стања а прије објаве финансијског извјештаја), у складу са МРС 10 су:**

а) значајан пад тржишне вриједности акција купљених до датума биланса

стања

б) процјена правне службе о постојању мале вјероватноће за позитивним

исходом судског спора покренутог против купца коме је испорука

производа извршена у претходном обрачунском периоду

в) мањак на залихама робе набављеним прије истека обрачунског периода

г) процјена резервисања за трошкове реструктуисања које би требало бити

извршено у наредном обрачунском периоду

1. **Учешће без права контроле (мањински интерес) представља учешће:**

а) мањинских акционара у капиталу акционарског друштва

б) мањинских акционара у капиталу зависног правног лица

в) мањинских акционара у капиталу матичног правног лица

г) већинских акционара у капиталу зависног правног лица

1. **Примјер ''оперативног сегмента'', у складу са МСФИ 8 је:**

а) било који организациони дио успостављен у оквиру правног лица

б) свака пословна јединица, подружница, производна линија и сл.

успостављена са циљем остваривања профита

в) свако зависно правно лице

г) свако правно лице које послује у групи повезаних правних лица

1. **Према МРС 21, нереализоване позитивне курсне разлике утврђене на датум биласна стања на позицији потраживања од ино-купаца треба приказати у оквиру:**

а) ревалоризационих резерви

б) прихода од усклађивања вриједности имовине

в) пасивних временских разграничења

г) финансијских прихода

1. **Расход се у билансу успјеха признаје:**
2. када дође до повећања будућих економских користи повезаних с повећањем средстава или смањењем обавеза, које се могу поуздано измјерити
3. када дође до смањења будућих економских користи повезано са смањењем средстава или повећањем обавеза, које се може поуздано измјерити
4. на основу директне повезаности између насталих трошкова и остварених прихода
5. када издатак не доноси никакве будуће економске користи или када и до износа до којег, будуће економске користи не испуњавају услове, или су престале испуњавати услове, за признавање у билансу стања као средства
6. **У трошак залиха (набавна вриједност залиха / цијена коштања залиха) треба укључити:**
7. све трошкове набавке
8. трошкове конверзије
9. трошкове продаје
10. друге трошкове који су настали довођењем залиха на садашњу локацију и у садашње стање
11. **Примјери новчаних токова од инвестиционих активности јесу:**
12. новчани примици од издавања акција и других власничких инструмената
13. новчани примици с основе продаје акција (или удјела) других субјеката
14. новчане исплате дивиденди (или удјела) власницима друштва
15. новчане исплате за стицање власничких или дужничких инструмената других субјеката
16. **Према МРС 8, учинак промјене рачуноводствене процјене признаће се:**
17. укључивањем у добит или губитак у периоду промјене, ако промјена утиче само на тај период
18. укључивањем у добитак или губитак у протеклим периодима и периоду промјене, ако промјена утиче на обоје
19. укључивањем у добитак или губитак у периоду промјене и будућим периодима, ако промјена утиче на обоје
20. усклађивањем књиговодствених износа одговарајуће ставке имовине, обавеза или капитала у периоду настале промјене (у мјери у којој промјене рачуноводствене процјене утичу на промјене у имовини и обавезама или се односе на неку ставку капитала)
21. **Које су од наведених тврдњи везаних за привремене разлике тачне:**
22. одгођена пореска средства су износи пореза на добит плативи у будућим периодима који се односе на опорезиве привремене разлике
23. одгођене пореске обавезе су износи пореза на добит плативи у будућим периодима који се односе на опорезиве привремене разлике
24. одгођена пореска средства су износи пореза на добит за поврат у будућим периодима који се односе на одбитне привремене разлике
25. одгођене пореске обавезе су износи пореза на добит за поврат у будућим периодима који се односе на одбитне привремене разлике
26. **Које се од наведених метода амортизације наводе у МРС 16:**
27. линеарна метода
28. прогресивна метода
29. метода опадајућег салда
30. метода јединице производа
31. **На дан 1. 1. 2012. набавна вриједност некретнине је 800.000 КМ, остатак вриједности 300.000 КМ, а њена акумулисана амортизација (исправка вриједности) 480.000 КМ. Колико ће износити трошак амортизације некретнине за 2012. годину, ако се за амортизација обрачунава линеарном методом по годишњој стопи од 5%:**
32. 40.000 КМ
33. 30.000 КМ
34. 25.000 КМ
35. 20.000 КМ
36. **Негативне курсне разлике настају:**
37. кад је активни конто исказан у књиговодству по нижој вриједности од средњег курса који се примјењује на дан подмирења, усклађења или на датум извјештаја о финансијском положају
38. кад је активни конто исказан у књиговодству по вриједности већој од средњег курса који се примјењује на дан подмирења, усклађења или на датум извјештаја о финансијском положају
39. кад је пасивни конто исказан у књиговодству по вриједности већој од средњег курса који се примјењује на дан подмирења, усклађења или на датум извјештаја о финансијском положају
40. кад је пасивни конто исказан у књиговодству по нижој вриједности од средњег курса који се примјењује на дан подмирења, усклађења или на датум извјештаја о финансијском положају
41. **Које су од наведених тврдњи, везаних за трезорске (властите) акције, тачне:**
42. трезорске акције се у извјештају о финансијском положају исказују као финансијска имовина
43. трезорске акције се у извјештају о финансијском положају исказују као негативна ставка капитала
44. добици или губици код куповине, продаје, издавања или поништења трезорских акција признају се у извјештају о свеобухватној добити у добитак или губитак
45. трезорске акције могу се купити и држати од стране субјекта или других чланова консолидоване групе
46. **Goodwill, према МСФИ 3:**
47. подлијеже амортизацији
48. не подлијеже амортизацији
49. позитивни goodwill се амортизује, а негативни goodwill се не амортизује
50. негативни goodwill се амортизује, а позитивни goodwill се не амортизује

**ЗАДАЦИ**

**Задатак број 1**

**Производно предузеће је у току децембра евидентирало сљедеће промјене на залихама материјала ''А'' који се користи као основни материјал у производњи залиха учинака:**

**01.12. Почетно стање 1.000 кг по 10,00 КМ/кг**

**05.12. Набавка 1.000 кг по 12,00 КМ/кг**

**10.12. Издатница 1.000 кг**

**15.12. Набавка 500 кг по 13,00 КМ/кг**

**20.12. Издатница 500 кг**

**25.12. Набавка 1.000 кг по 14,00 КМ/кг**

**30.12. Издатница 500 кг**

**Предузеће залихе материјала прати по стварним набавним цијенама.**

**а)** израчунати вриједност залиха материјала на крају децембра ако се набавна вриједност утрошених залиха рачуна помоћу методе пондерисане просјечне цијене, а залихе се прате према периодичном (дисконтинуираном) систему

**(10 бодова)**

**б)** израчунати вриједност залиха материјала на крају децембра ако се набавна вриједност утрошених залиха рачуна помоћу ФИФО методе, а залихе се прате према сталном (континуираном) систему

**(10 бодова)**

**в)** објаснити коју би методу праћења залиха материјала било најлогичније изабрати од стране управе предузећа која води политику минимализације добитка и да ли би такав избор био у складу са релевантним рачуноводственим стандардима

**(10 бодова)**

**Рјешење:**

а)

- укупна количина расположивих залиха у периоду = 3.500 кг

- укупно издата количина залиха у производњу = 2.000 кг

- стање залиха на крају периода = 1.500 кг

- укупна набавна вриједност залиха у периоду = 10.000,00 + 12.000,00 + 6.500,00 + 14.000,00 = 42,500,00

- пондерисана просјечна набавна цијена залиха = 42.500,00 / 3.500,00 = 12,14 КМ/кг

- набавна вриједност залиха на крају децембра = 1.500 кг по 12,14 КМ/кг = **18.210,00 КМ.**

б)

|  |  |  |  |  |  |  |
| --- | --- | --- | --- | --- | --- | --- |
| Улаз | Излаз | Стање | Цијена | Дугује | Потражује | Салдо |
| 1.000 |  | 1.000 | 10,00 | 10.000,00 |  | 10.000,00 |
| 1.000 |  | 2.000 | 12,00 | 12.000,00 |  | 22.000,00 |
|  | 1.000 | 1.000 | 10,00 |  | 10.000,00 | 12.000,00 |
| 500 |  | 1.500 | 13,00 | 6.500,00 |  | 18.500,00 |
|  | 500 | 1.000 | 12,00 |  | 6.000,00 | 12.500,00 |
| 1.000 |  | 2.000 | 14,00 | 14.000,00 |  | 26.500,00 |
|  | **500** | **1.500** | **12,00** |  | **6.000,00** | **20.500,00** |

Набавна вриједност залиха на крају децембра у овом случају износи **20.500,00 КМ.**

в) минималну бруто добит у овом случају омогућила би примјена ЛИФО метода јер би она довела до минималне набавне вриједности залиха материјала на крају децембра, пошто подразумијева вредновање утрошених залиха посљедњим расположивим набавним цијенама које константно расту. Међутим, употреба ЛИФО метода није у складу са МРС 2. Осим тога, употреба овог метода не би омогућила истинит и фер приказ промјена на залихама материјала у посматраном примјеру и довела би до вредновања крајњих залиха цијенама са почетка обрачунског периода (1.000 кг по 10,00 КМ/кг и 500 кг по 12,00 КМ/кг) које су знатно ниже од цијена на крају тог периода.

**Задатак број 2**

**(30 бодова)**

На дан 31.12.2009. године пробни биланс предузећа „ЛX“ изгледао је овако:

|  |  |  |  |  |
| --- | --- | --- | --- | --- |
|  | *Дугује* (у КМ) | | *Потражује* (у КМ) | |
| Постројења и опрема |  | |  | |
| * Набавна вриједност | 625.000 | |  | |
| * Акумулисана амортизација (1.1.2010.) |  | | 140.000 | |
| Канцеларијска опрема |  | |  | |
| * Набавна вриједност | 225.000 | |  | |
| * Акумулисана амортизација (1.1.2010.) |  | | 75.000 | |
| Залихе на дан 1.1.2010. | 155.000 | |  | |
| Набављене залихе | 575.000 | |  | |
| Вриједност продатих производа |  | | 940.000 | |
| Добра враћена добављачима | (30.000) | |  | |
| Роба коју су вратили купци |  | | (40.000) | |
| Расходи продаје | 60.000 | |  | |
| Трошкови енергије | 40.000 | |  | |
| Плате и накнаде | 70.000 | |  | |
| Менаџерске накнаде | 25.000 | |  | |
| Утрошени канцеларијски материјал | 30.000 | |  | |
| ПТТ трошкови | 20.000 | |  | |
| Трошкови закупа и осигурања | 30.000 | |  | |
| Добављачи |  | | 165.000 | |
| Купци | 175.000 | |  | |
| Рачуни у банци | 30.000 | |  | |
| Благајна | 5.000 | |  | |
| Дивиденда исплаћена током године | 10.000 | |  | |
| Акцијски капитал (10 КМ по дионици) |  | | 500.000 | |
| Резерве |  | | 95.000 | |
| Нераспоређена добит (на дан 1.1.2010.) |  |  |  | 170.000 |
|  |  | 2.045.000 |  | 2.045.000 |

Расположиви су и сљедећи подаци:

1. Крајња вриједност залиха производа за продају 265.000 КМ
2. Дати су аванси за трошкове закупа и осигурања 10.000 КМ
3. Унапријед обрачунати трошкови:

* плате и накнаде 21.000 КМ
* менаџерске накнаде 2% од нето прихода
* ревизорске накнаде 3.500 КМ

1. Сумњива и спорна потраживања која треба отписати 15.000 КМ.
2. Откривене су сљедеће књиговодствене грешке:

* набавка једне ставке залиха је књижена на терет конта канцеларијске опреме, у износу од 6.000 КМ;
* плаћање добављачу у износу од 6.500 КМ књижено је на дуговној страни жирорачуна, и на потражној страни добављача.

1. Износ који у пробном билансу означава банковни салдо је салдо прије усклађивања с банком. Након усклађивања откривено је да банковне провизије у износу од 2.000 КМ нису унесене у главну књигу.
2. Амортизација сталне имовине треба се обрачунати на сљедећи начин:

* постројења и опрема 10% од набавне вриједности
* канцеларијска опрема 33,33% нето салда на крају године

1. Коначна дивиденда од 0,30 КМ по акцији предложена је 30.12.2009. године.
2. Износ од 50.000 КМ треба се распоредити у резерве.
3. Обвеза пореза на добит износи 3.200 КМ.

**Ваш је задатак:**

1. **Припремити биланс успјеха** (према методи врсте расхода) **и извјештај о промјенама у капиталу за годину која је завршила 31.12.2009.**
2. **Припремити биланс стања на дан 31.12.2009. године.**

**Рјешење:**

1. **Биланс успјеха и извјештај о промјенама капитала за годину која је завршила 31.12.2009.** (12+6 = 18 бодова)

**Биланс успјеха за годину која завршава 31.12.2009.**

|  |  |  |  |  |  |
| --- | --- | --- | --- | --- | --- |
| Приход од продаје |  |  | | 940.000 | |
| *Умањен за:* враћене продане производе |  |  | |  | (40.000) |
|  |  |  | | 900.000 | |
| Почетна вриједност залиха |  | 155.000 | |  | |
| Набавка | (575.000 + 6.000) | 581.000 | |  | |
| Залихе враћене добављачима |  | (30.000) | |  | |
| Крајња вриједност залиха |  |  | (265.000) |  | |
|  |  |  | |  | (441.000) |
| Бруто добит |  |  | | 459.000 | |
| Расходи продаје |  | 60.000 | |  | |
| Трошкови енергије |  | 40.000 | |  | |
| Плате и зараде | (70.000 + 21.000) | 91.000 | |  | |
| Менаџерске накнаде | (25.000 + 18.000) | 43.000 | |  | |
| Утрошени канцеларијски материјал |  | 30.000 | |  | |
| ПТТ трошкови |  | 20.000 | |  | |
| Трошкови закупа и осигурања | (30.000 – 10.000) | 20.000 | |  | |
| Накнаде ревизора |  | 3.500 | |  | |
| Отписана сумњива и спорна потраживања |  | 15.000 | |  | |
| Обрачунане банковне провизије |  | 2.000 | |  | |
| Амортизација постројења и опрема (П2) |  | 62.500 | |  | |
| Амортизација канцеларијска опрема (П2) |  |  | 48.000 |  | |
|  |  |  | |  | (435.000) |
| Добит прије пореза |  |  | | 24.000 | |
| Порез на добит |  |  | |  | (2.400) |
| Нето добит послије пореза |  |  | |  | 21.600 |

**Промјене у капиталу за годину која завршава 31.12.2009.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | *Дионички капитал* | | *Општа резерва* | | *Нераспоређена добит* | | *Укупно* | |
| Салдо 1.1.2010. | 500.000 | | 95.000 | | 170.000 | | 765.000 | |
| Нето добит за годину |  | |  | | 21.600 | | 21.600 | |
| Пријенос (у резерве) |  | | 50.000 | | (50.000) | |  | |
| Дивиденде: исплаћене у 2010. |  | |  | | (10.000) | | (10.000) | |
| Салдо 31.11.2010. |  | 500.000 |  | 145.000 |  | 131.600 |  | 776.600 |

1. **Биланс стања на дан 31.12.2009.** (12 бодова)

|  |  |  |  |  |  |  |
| --- | --- | --- | --- | --- | --- | --- |
|  | Набавна вриједност | | Исправка вриједности | | Нето | |
| **Стална средства:** |  | |  | |  | |
| Постројења и опрема | 625.000 | | 202.500 | | 422.500 | |
| Канцеларијска опрема |  | 219.000 |  | 123.000 |  | 96.000 |
| Укупно стална средства: |  | 844.000 |  | 325.500 |  | 518.500 |
| **Текућа средства:** |  | |  | |  | |
| Залихе |  | |  | | 265.000 | |
| Потраживања (175.000 – 15.000) |  | |  | | 160.000 | |
| Дани аванси |  | |  | | 10.000 | |
| Новац у банци (30.000 – 13.000 – 2.000) |  | |  | | 15.000 | |
| Благајна |  | |  | |  | 5.000 |
| Укупно текућа средства: |  | |  | |  | 455.000 |
| АКТИВА |  | |  | |  | 973.500 |
| **Капитал и резерве:** |  | |  | |  | |
| Дионички капитал |  | |  | | 500.000 | |
| Општа резерва (95.000 + 50.000) |  | |  | | 145.000 | |
| Нераспоређена добит |  | |  | |  | 131.600 |
| Укупно капитал и резерве: |  | |  | |  | 776.600 |
| **Текуће обвезе:** |  | |  | |  | |
| Добављачи (165.000 – 13.000) |  | |  | | 152.000 | |
| Унапријед обрачунати трошкови (21.000 + 18.000 + 3.500) | | |  | | 42.500 | |
| Обвезе за порез на добит |  | |  | |  | 2.400 |
| Укупно текуће обвезе: |  | |  | |  | 196.900 |
| АКТИВА |  | |  | |  | 973.500 |

***Поступци:***

**(П1) Амортизација**

Постројења и опрема: 625.000 x 10% = 62.500 КМ

Канцеларијска опрема: (225.000 – 6.000 – 75.000) x 33,33% = 48.000 КМ

**(П2) Корекције за исправљање грешака** (откривене у напомени (ви)) су:

*Дугуј*е: Залихе 6.000

*Потражује:* Канцеларијска опрема 6.000

*Дугуј*е: Добављачи 13.000

*Потражује:* Жиро-рачун 13.000

***Напомена:*** Предложене, али не и одобрене дивиденде се не признају, али се објављују у биљешкама (уз финансијске извјештаје).